open-index/open-wikipedia-markdown huggingface dataset:
ויליס נייט

**ויליס נייט** (באנגלית **Willys-Knight**) היא מכונית משפחתית אשר יוצרה על ידי יצרנית הרכב האמריקאית "ויליס"  בין השנים 1914–1933. בנוסף יוצרו דגמי קופה, וקבריולה - 2 דלתות.

פירוש שם הדגם "Knight" לעברית : "אביר".

## דגמי "ויליס נייט"

* "K 17", מנוע 4 צילינדר, 4,530 סמ"ק, (יוצר בשנת 1915)
* "K 19", מנוע 4 צילינדר, 4,530 סמ"ק, (יוצר בשנת 1915)
* "84/84B", מנוע 4 צילינדר, המפיק 40 כ"ס, (יוצר בין השנים 1916-1917)
* "88-4", מנוע 4 צילינדר, המפיק 40 כ"ס, (יוצר בין השנים 1917-1919)
* "88-6", מנוע 6 צילינדר,  (יוצר בשנת 1917), 
* "88-8", מנוע 8 צילינדר, (יוצר בין השנים 1920-1917)
* "20", מנוע 4 צילינדר, 3,044 סמ"ק, (יוצר בין השנים 1920-1922)
* "27", מנוע 4 צילינדר, (יוצר בשנת 1922)
* "64", מנוע 4 צילינדר, 3,044 סמ"ק, המפיק 40 כ"ס, (יוצר בין השנים 1924-1923)
* "67", מנוע 4 צילינדר,  3,044 סמ"ק, המפיק 40 כ"ס, 42 כ"ס, (יוצר בין השנים 1925-1923)
* "65", מנוע 4 צילינדר,  (יוצר בשנת 1925)
* "66", מנוע 6 צילינדר,  3,874 סמ"ק, (יוצר בין השנים 1925-1926)
* "70", מנוע 6 צילינדר, (יוצר בשנת 1926)
* "66 A", מנוע 6 צילינדר,  3,874 סמ"ק, המפיק 65 כ"ס, 4,178 סמ"ק, המפיק 70 כ"ס, (יוצר ביו השנים 1927-1929)
* "70 A", מנוע 6 צילינדר, 2,915 כ"ס, המפיק 53 כ"ס, (יוצר ביו השנים 1927-1929)
* "56", "56 A", מנוע 6 צילינדר, 2,582 סמ"ק, (יוצר בין השנים 1928-1929)
* "70 B", מנוע 6 צילינדר, 2,915 סמ"ק, (יוצר בין השנים 1929-1930)
* "66 B", מנוע 6 צילינדר, 4,778 סמ"ק, (יוצר בשנת 1930)
* "87", מנוע 6 צילינדר, (יוצר בין השנים 1930-1931)
* "66 D", מנוע 6 צילינדר, 4,178 סמ"ק, (יוצר בין השנים 1932-1931)
* "95 Deluxe", מנוע 6 צילינדר, 2,915 סמ"ק, המפיק 60 כ"ס, (יוצר בין השנים 1932-1931)
* "E66", מנוע 6 צילינדר, 4,178 סמ"ק, (יוצר בשנת 1933)

## תצורות "ויליס נייט"
* 4 דלתות - סדאן
* 2 דלתות - קופה
* 2 דלתות - קבריולה

## תמונות

קובץ:Willys-Knight1920.jpg| ויליס נייט שנת 1920
קובץ:1926 Willys-Knight Series 70 Light Six sedan (front left).jpg| ויליס נייט, שנת 1926
קובץ:1923 Willys-Knight tourer (6102932218).jpg|  ויליס נייט, שנת 1923
קובץ:Willys-knight.jpg |  ויליס נייט קבריולט
קובץ:MHV Willys-Knight 87B 1930 01.jpg |  ויליס נייט, שנת 1930, מודל 87B 
קובץ:COLLECTIE TROPENMUSEUM Suikeremployé's doen hun inspecties per auto Java TMnr 10011592.jpg |  ויליס נייט
קובץ:Designed and built for those Canadians who want the finest.jpg| פרסומת לדגם ויליס קנט
קובץ:1927 Willys Knight 70A IMG 2793 - Flickr - nemor2.jpg| ויליס נייט, שנת 1927, מודל 70A  - מבט לתא הנהג
קובץ:1928 Willys-Knight 70A (13972999988).jpg| ויליס נייט, שנת 1928, מודל 70A
קובץ:1926 Willys-Knight Light Six engine (Series 70).jpg| מנוע ויליס נייט, (סדרה דגם 70), 6 צילינדר (שנת 1926)


## לקריאה נוספת
* ויליס נייט - תמונות

## קישורים חיצוניים

* ויליס נייט, מודל 70B  (6:13 דקות), יו-טיוב

## הערות שוליים

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1914
קטגוריה:מכוניות אמריקאיות
נייט
126 Cabides

**** (באנגלית: **126 Hangers**; בעברית: **126 קולבי בגדים**) הוא סינגל שהוקלט על ידי הצמד הברזילאי סימונה & סימריה. הסינגל יצא לאור ב-26 באוגוסט 2016, כסינגל השני מתוך אלבום ההופעה השלישי שלהן *[[Live (אלבום של סימונה & סימריה)|Live]]*.
השיר זכה להצלחה רבה בברזיל, והפך לראשון של הצמד שהצליח להגיע למקום הראשון במצעד הברזילאי.

## רקע וכתיבה
כמו את רוב שיריהן, גם אותו כתבו סימונה וסימריה, ושם המפיק טרם נודע. השיר כשמו [126 קולבי בגדים], מדבר על סוגי בגדים שונים שניתן לראות במילות השיר, ובווידאו קליפ הנלווה שיצא ביחד איתו.

## וידאו קליפ
הווידאו קליפ מתחיל בכך שניתן לראות אחוזה גדולה ויוקרתית, צבועה בלבן ועשויה שיש. לאחר מכן ניתן לראות את סימריה על ספה חומה ואת אחותה [סימונה], יושבת לידה. שתיהן מתחילות לשיר ולאורך דקה שלמה ניתן לראותן מסתובבות בתוך האחוזה כשהן שרות ורוקדות. לאחר מכן סימריה עוזבת את האחוזה כשהיא אחוזת כאב ופחד, היא לוקחת את המזוודה שלה וזורקת אותה לתוך מכונית יוקרה ונוסעת. לאחר מכן ניתן לראות את השתיים [כל אחת בסצנות שונות], מתחילות עם גברים ולבסוף את סימונה אוחזת בבחור שהכירה במסעדה, לעבר השקיעה.

כיוון שהגיע השיר ישירות למקום הראשון במצעד הברזילאי, זכה הצמד לתשומת לב רבה שהופנתה אל הווידאו קליפ, וזיכתה אותו ביומו הראשון בכלמעלה ממיליון צפיות. נכון ליוני 2021, מונה הצפיות שלו עומד על כ-88 מיליון צפיות, דבר אשר הופך אותו לרביעי הנצפה ביותר של הזמרות.

## מיקומי שיא
הסינגל הפך לראשון של הצמד שכבש את ראש המצעד הרשמי של ברזיל, ובכך זיכה אותן בתשומת לב רבה מצד הקהל.

## קישורים חיצוניים

## הערות שוליים

קטגוריה:שירי סימונה & סימריה
קטגוריה:שירים בפורטוגזית
קטגוריה:שירים שנכתבו על ידי סימונה & סימריה
יחסי אזרבייג'ן – סן מרינו

[ממוזער|250px|[נשיא אזרבייג'ן אילהם אלייב (מימין) נפגש עם הקפיטנים העוצרים של סן מרינו רוברטו ונטוריני ואנדראה בלוצי במהלך ביקורם באזרבייג'ן לרגל המשחקים האירופיים, 2015]]
**יחסי אזרבייג'ן–סן מרינו** הם היחסים הדיפלומטיים הרשמיים שבין **[[אזרבייג'ן|הרפובליקה של אזרבייג'ן]]** לבין **[[סן מרינו|הרפובליקה המרוממת של סן מרינו]]**. שתי המדינות כוננו את יחסיהן ב-19 באפריל 2002.

## ייצוג
* אזרבייג'ן לא מיוצגת בסן מרינו בדרג השגרירות. השגרירות שמייצגת את אזרבייג'ן בסן מרינו נמצאת ברומא, איטליה.
* סן מרינו לא מיוצגת באזרבייג'ן בדרג השגרירות. השגרירות שמייצגת את סן מרינו באזרבייג'ן נמצאת בסן מרינו העיר שבסן מרינו עצמה.

## יחסים כלכליים
בשנת 2015 ייצאה סן מרינו לאזרבייג'ן סחורה בסך 190 אלף דולרים, הסחורה כללה בעיקר מוצרי מזון, מוצרי קוסמטיקה ואביזרי נוי מעץ. בשנת 2012 ייצאה אזרבייג'ן לסן מרינו ירקות. מאז לא ייצאה אזרבייג'ן שום סחורה לסן מרינו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
דב אברון

**דב אברון** (25 באוגוסט 1917–3 ביוני 2013) היה מנהל תיכון עירוני דתי ב'-ג' בתל אביב (צייטלין), בין השנים 1957–1982. מהדיר "פנקס הכשרים של קהילת פוזנא".

## קורות חיים
נולד בשלזיה שבפולין. המשבר הכלכלי של 1929 הוריד את המשפחה עד פת לחם.

אברון סיים גימנסיה בחוז'וב ב-1936 כשהוא היהודי היחיד בכיתתו. היה פעיל בתנועת הנוער השומר הדתי. למד בבית המדרש לרבנים (תחכמוני) ובאוניברסיטת ורשה עם פרופסור מאיר בלבן.

עם כיבוש פולין על ידי הנאצים ב-1939 ברח, יחד עם אחיו שמואל, לווילנה. אביו יוסף, אמו שרה ושלוש אחיותיו, לאה, צילה וטוני, נספו בשואה. קרוב לוודאי באושוויץ.

היה חבר בהנהלת השומר הדתי (הפועל המזרחי) בהנהגת ד"ר זרח ורהפטיג, (לימים שר בממשלת ישראל). קבל ויזת מעבר ליפן מחסיד אומות העולם סמפו (ציאונה) סוגיהרה. עם הגיעו לארץ ישראל ב-1941 נאסר לזמן קצר במחנה המעפילים בעתלית.

מדריך נוער בעיר העתיקה (1941–1945) עם דב רפל ואחרים, ובוגר החוג להיסטוריה באוניברסיטה העברית (1945). מדריך במקווה ישראל לילדי טהראן (1946).

בשנת 1946 נשא לאשה את מרתה שיין, תופרת עילית בתל אביב של שנות החמישים. אב ליוסף (יוסי) אברון, פרופסור לפיזיקה בטכניון, ושרה (אלי) רפופורט.

לימד בבית ספר מוריה ובתיכון ב'-ג' תנ"ך, ספרות, היסטוריה ואזרחות. מורה כריזמטי. ב-1957 מונה למנהל "צייטלין".

ב-1965 קבל תואר דוקטור בהיסטוריה מהאוניברסיטה העברית, בהנחיית פרופ' ישראל היילפרין על "פנקס הכשרים של קהילת פוזנא".

יסד את המגמה התורנית בצייטלין וישם את תוכנית האינטגרציה בחינוך של יגאל אלון. שימש מנהל בית ספר צייטלין 25 שנה עד יציאתו ללגמלאות ב-1982. נתן עדות ניצול שואה לפרויקט הווידאו של יד ושם, וחיבר ערכים ב ובאנציקלופדיה יודאיקה.

לאחר יציאתו לגמלאות, בין השנים 1984–1987 עבד אברון במכון לחקר השואה, באוניברסיטת בר-אילן, וחקר את תולדות תנועת הנוער הציונית-דתית בפולין בין שתי מלחמות העולם. מחקריו סוכמו בשני ספרים:"חנוך במאבקו" ו"תנועת הנוער הציונית דתית בפולין בין שתי מלחמות העולם".

## מאמרים
* דב אברון, "אמונות ודעות בחינוך היהודי הדתי-לאומי בפולין בין שתי המלחמות", בתוך משה אישון (עורך): **עיטורים**, ירושלים, תשמ"ו
* דב אברון, "חינוך במאבקו: לדמותו של החינוך היהודי הדתי-לאומי בפולין בין שתי מלחמות העולם", בתוך מרדכי אליאב (עורך): **בשבילי התחייה**, ספריית אלינר, תשמ"ח

## קישורים חיצוניים

* 

## הערות שוליים

קטגוריה:ישראלים ילידי פולין
קטגוריה:יהודים שהוצלו בשואה על ידי חסידי אומות עולם
קטגוריה:בעלי תואר דוקטור מהאוניברסיטה העברית בירושלים
קטגוריה:מנהלי בתי ספר ישראלים
קטגוריה:ישראלים שנולדו ב-1917
קטגוריה:ישראלים שנפטרו ב-2013
למפרט

**למפרט** הוא שם משפחה יהודי אשכנזי שמשמעותו ביידיש היא "נמר".

קטגוריה:שמות משפחה אשכנזיים
השבעתו הראשונה של תאודור רוזוולט לנשיאות ארצות הברית

[ממוזער|266x266 פיקסלים|השבעתו של [תאודור רוזוולט לנשיאות ארצות הברית, 14 בספטמבר 1901]]
**ההשבעה הראשונה של תאודור רוזוולט לנשיאות ארצות הברית** התקיימה ביום שבת, 14 בספטמבר 1901, בבית אנסליי וילקוקס, השוכן בשדרת דלאוור שבבאפלו, ניו יורק. ההשבעה נערכה בעקבות ההתנקשות בחייו של נשיא ארצות הברית ויליאם מקינלי ב-6 בספטמבר ומותו מפצעיו מוקדם יותר באותו היום. ההשבעה הייתה תחילתה של כהונתו הראשונה (כהונה חלקית בת 3 שנים ו-171 ימים) של תאודור רוזוולט כנשיא. ג'ון ר. הייזל, השופט המחוזי מהמחוז המערבי של מדינת ניו יורק, ניהל את ההשבעה. 

סגן הנשיא רוזוולט היה בארוחת צהריים על אגם צ'מפליין, כאשר נודע לו כי מקינלי נורה. הוא מיהר לבאפלו, אך לאחר שהתאוששותו של הנשיא הייתה ודאית, הוא יצא למסע מחנאות משפחתי וטיול רגלי להר מרסי שבהרי אדירונדאק (Adirondack). בהרים, רץ בישר לו כי מקינלי על ערש דווי. רוזוולט הרהר עם אשתו, אדית, כיצד להגיב לכך בצורה הטובה ביותר, בלי לנסוע לבאפלו ולחכות למותו של מקינלי. יום לאחר מכן קיבל רוזוולט מברק ובו נכתב כי הנשיא מקינלי מת בשעה 2:15 בבוקר. הוא הגיע לבאפלו מאוחר יותר באותו הבוקר, וקיבל הזמנה לשהות בביתו של אנסליי וילקוקס, עורך דין וחבר ידוע מראשית שנות ה-80 של המאה ה-19, כאשר שניהם עבדו בצמוד למושל ניו יורק דאז, גרובר קליבלנד, על הרפורמה בשירות המדינה. 

בשעה 13:00 אחר הצהריים, ב-14 בספטמבר, הגיעו כמה מחברי הקבינט של ארצות הברית בממשל הנשיא מקינלי לבית וילקוקס (הידוע כיום כאתר ההיסטורי הלאומי של תאודור רוזוולט). בין חברים אלו נמנו מזכיר המלחמה של ארצות הברית אליהוא רוט, מזכיר הצי ג'ון לונג, התובע הכללי פילאנדר נוקס, מזכיר הפנים אית'ן היצ'קוק, מנהל רשות הדואר, צ'ארלס אמורי סמית', ומזכיר החקלאות ג'יימס וילסון. איתם היו השופט הייזל, השופט אלברט הייט מבית הדין לערעורים בניו-יורק, והסנאטור צ'אנסי דה-דיפו מניו יורק. רוזוולט נפגש עמם באופן בלתי רשמי בספרייה, וברגע האחרון נכנסו אנשי העיתונות, אך נאסר עליהם לצלם. ואז, כשנשאל אם הוא מוכן להישבע לנשיאות, הוא ענה: "אני אקח על עצמי את השבועה, ובאותה שעה של שכול לאומי עמוק ואיום, אני רוצה לציין שזו תהיה מטרתי להמשיך, ללא כל שינוי, את המדיניות של הנשיא מקינלי, למען שלום וכבוד הארץ האהובה שלנו". לאחר תשובתו ניהל השופט הייזל את ההשבעה. 

## ראו גם
* השבעתו השנייה של תאודור רוזוולט לנשיאות ארצות הברית

## קישורים חיצוניים

## הערות שוליים

קטגוריה:נשיאות תאודור רוזוולט
קטגוריה:1901 בארצות הברית
רוזוולט
קטגוריה:באפלו
עונת 1972/1973 בגביע אירופה למחזיקות גביע בכדורסל

**עונת 1972/1973 ב[[גביע ספורטה|גביע אירופה למחזיקות גביע בכדורסל]]** הייתה העונה השביעית של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-18 באוקטובר 1972 והתחרות הסתיימה ב-20 במרץ 1972. בתחרות השתתפו 26 קבוצות שזכו בגביע הבייתי בעונה הקודמת. מחזיקת התואר מהעונה הקודמת סימנטל מילאנו לא השתתפה בתחרות (השתתפה בבגביע אירופה לאלופות בכדורסל).

בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 6 עולות לשלב הבתים. המשחקים בבתים נערכו בשיטת משחק בית/משחק חוץ שלצורכי חישוב נחשבו כ"מפגש בודד". בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. 

התחרות הסתיימה בניצחון של ספרטק לנינגרד מברית המועצות. 

## מהלך התחרות
### שלב הבתים

בית א' 

בית ב'

### שלבי הגמר

### משחק הגמר

## ישראל בתחרות
מכבי רמת גן הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא הפסידה לסטיאווה בוקרשט הרומנית בסיכום של שני משחקים 72:83 ו-81:67.

## קישורים חיצוניים
* פירוט התוצאות באתר לינגואספורט
* פירוט התוצאות באתר טודור
* נתונים מאתר פיב"א אירופה

קטגוריה:תחרויות כדורסל ב-1972
קטגוריה:תחרויות כדורסל ב-1973
קטגוריה:עונות בגביע ספורטה
יחסי הרפובליקה הדומיניקנית – זימבבואה

**יחסי הרפובליקה הדומיניקנית–זימבבואה** הם היחסים הדיפלומטיים הרשמיים שבין **[[הרפובליקה הדומיניקנית]]** לבין **[[זימבבואה|הרפובליקה של זימבבואה]]**.

## ייצוג
* הרפובליקה הדומיניקנית לא מיוצגת בזימבבואה בדרג השגרירות. השגרירות המייצגת של הרפובליקה הדומיניקנית בזימבבואה היא השגרירות שנמצאת בפרטוריה, דרום אפריקה.
* זימבבואה לא מיוצגת ברפובליקה הדומיניקנית בדרג השגרירות. השגרירות המייצגת של זימבבואה ברפובליקה הדומיניקנית היא השגרירות שנמצאת בהוואנה, קובה (מופקדת על כל אזור הקריביים).

## יחסים כלכליים
זימבבואה ייצאה לרפובליקה הדומיניקנית ב-2015 סחורה בשווי 13.6 אלף דולרים. הסחורה כללה בעיקר ציוד להגנה מפני מתח נמוך. הרפובליקה הדומיניקנית ייצאה לזימבבואה ב-2008 טבק בשווי חמשת אלפים דולר ומאז לא ייצאה אף סחורה אחת לזימבבואה.

## הערות שוליים

קטגוריה:ערכים ללא קטגוריות פיזיות - יחסי חוץ
אדגר מנוצ'ריאן

**אדגר מנוצ'ריאן** (בארמנית: **Էդգար Մանուչարյան**; נולד ב-19 בינואר 1987) הוא כדורגלן ארמני עבר ששיחק בעמדת הקשר.

## קריירת מועדונים
מנוצ'ריאן התחיל הקריירה שלו בפיוניק ירוואן. עונת  הייתה עונתו הראשונה בקבוצה הבוגרת בה רשם 10 הופעות, בעונתו השלישית הבקיע 21 שערים ב-22 משחקי ליגה. את העונה סיים כמלך השערים של ליגת העל הארמנית ובנוסף נבחר לכדורגלן השנה בארמניה.

בדצמבר  מנוצ'ריאן הצטרף לאימוניה של אייאקס אמסטרדם מליגת העל ההולנדית. ב-14 בדצמבר שבר את עצמות המטטרסל ברגלו הימנית במהלך משחק ידידות נגד ברצלונה. ביולי  מנוצ'ריאן חתם רשמית בקבוצה ששילמה עליו 100 אלף דולר. ב-18 בספטמבר 2005 מנוצ'ריאן ערך את הופעת הבכורה שלו בהפסד 4-2 נגד א.ז. אלקמאר. בסיום העונה זכה עם הקבוצה בגביע ההולנדי. ב-2 בנובמבר 2006 הבקיע את שער הבכורה שלו באייאקס בניצחון 0-3 נגד אוסטריה וינה במסגרת שלב הבתים של גביע אופ"א. ב-16 במרץ 2007 האריך את חוזהו בקבוצה עד קיץ .

ב-6 באוגוסט 2009 מנוצ'ריאן הושאל להארלם עד לסיום העונה. יום לאחר מכן, ערך את הופעת הבכורה שלו בקבוצה במשחק הליגה נגד פיינדאם. ב-26 בספטמבר 2009 הבקיע את שער הבכורה שלו בקבוצה במשחק הליגה נגד דן בוס. ב-25 בינואר 2010 הארלם הפסיקה את פעילותה עקב חובות כלכליים ומנוצ'ריאן חזר לאייאקס. ב-3 בפברואר 2010 הושאל ל-אפלדורן. ב-19 בפברואר 2010 הבקיע שלושער בניצחון נגד אקסלסיור.

ביולי  מנוצ'ריאן חזר בהשאלה לפיוניק לשנה אחת. את הופעת הבכורה המחודשת שלו בקבוצה בהפסד 4-1 נגד פרטיזן בלגרד. בקיץ  סיים את חוזהו באייאקס ועורר עניין בקרפטי לבוב מליגת העל האוקראינית, אך בסופו של דבר חתם לשלוש שנים בפיוניק.

באוגוסט  הושאל לאורל מליגת העל הרוסית עד לסיום העונה. ב-17 ביולי 2012 חתם לשנתיים באורל.

ב-25 ביולי 2018 חתם באלאשקרט ירוואן.

ב-6 ביוני 2019 מנוצ'ריאן חזר לקדנציה שלישית בפיוניק ירוואן. ב-4 במרץ 2020 חזר לאלאשקרט ירוואן.

## קריירה בינלאומית
ב-4 ביוני 2005 מנוצ'ריאן הבקיע את שער הבכורה שלו בנבחרת ארמניה בניצחון 1-2 נגד  במסגרת מוקדמות מונדיאל 2006. ב-29 במאי 2016 מנוצ'ריאן הבקיע את השער השני בניצחון 1-7 של ארמניה נגד  שנחשב לניצחון הגבוה בתולדותיה.

לזכותו של מנוצ'ריאן, 9 שערים בנבחרת והוא מדורג רביעי בכובשי השערים שלה בכל הזמנים ביחד עם יורה מובסיסיאן ומרקוס פיזאלי.

## תארים
; פיוניק ירוואן
*ליגת העל הארמנית: , , 
*הגביע הארמני: , 

; אייאקס אמסטרדם
*הגביע ההולנדי: , 

; אישיים
*מלך שערי ליגת העל הארמנית:  (21 שערים)
*כדורגלן השנה בארמניה: 

## קישורים חיצוניים

קטגוריה:כדורגלנים ארמנים
קטגוריה:קשרי כדורגל ארמנים
קטגוריה:ירוואן: כדורגלנים
קטגוריה:כדורגלני פיוניק ירוואן
קטגוריה:כדורגלני אייאקס
קטגוריה:כדורגלני הארלם
קטגוריה:כדורגלני AGOVV אפלדורן
קטגוריה:כדורגלני אורל
קטגוריה:כדורגלני אלאשקרט ירוואן
קטגוריה:כדורגלני נבחרת ארמניה
קטגוריה:ארמנים שנולדו ב-1987
תומאס דיי

**תומאס דיי** (באנגלית: **Thomas Day**; 22 ביוני 1748 – 28 בספטמבר 1789) היה סופר בריטי ופעיל למען ביטול העבדות. מחברי הקבע באגודת הירח של ברמינגהאם.

דיי זכה לפרסומו בשל ספרו "ההיסטוריה של סנדפורד ומרטון" (, ספר ילדים שהדגיש את האידיאלים החינוכיים הרוסויאניים.

הוא נהרג בתאונת רכיבה כשנזרק מסוס שעליו רכב.

## קישורים חיצוניים

* האיש שניסה לגדל לו אישה, באתר של דני קרמן
* 

קטגוריה:ערכים שבהם תבנית בריטניקה אינה מתאימה
קטגוריה:פעילים בתנועה לביטול העבדות
קטגוריה:סופרים בריטים
קטגוריה:סופרי ילדים ונוער בריטים
קטגוריה:הרוגי תאונות
קטגוריה:חברי אגודת הירח של ברמינגהאם
קטגוריה:בריטים שנולדו ב-1748
קטגוריה:נפטרים ב-1789
המטה המרכזי

**המטה המרכזי** (נקראה בעבר "**מטה הבחירות**" ו"**המטה**") הייתה תוכנית אקטואליה וראיונות פוליטית ישראלית. התוכנית שודרה בעבר בערוץ עשר והחל מ-19 בינואר 2019 משודרת ברשת 13.
בעבר הגישו את התוכנית נדב פרי, גדי סוקניק ואילה חסון.

בעבר שימשה כתוכנית מפתח למערכת הבחירות של שנת 2013.

## היסטוריה
המטה המרכזי שודרה לראשונה בשנת 2013 כתוכנית פוליטית בנושא מערכת הבחירות לכנסת התשע עשרה שנערכו בתחילת אותה שנה. בערוץ 10 החליטו שהתוכנית תישאר על בסיס קבוע ברצועת השעה 7 בימי שבת. את התוכנית הגיש נדב פרי.

בתקופת הבחירות לכנסת העשרים בשנת 2015 שודרה התוכנית לאחר "המגזין" בימי שבת.

ביוני 2015, לאחר שנתיים שהגיש את התוכנית, עזב נדב פרי את חדשות 10. בערוץ הוחלט שגדי סוקניק יחליף אותו בהגשת התוכנית, שבאותם ימים הגיש גם את לילה כלכלי.

באוגוסט 2017 יצאה התוכנית לחופשה של 3 שבועות (הודות לעזיבתו של גדי סוקניק) וחזרה לשידור ב-9 בספטמבר 2017, בהנחייתו הזמנית של ספי עובדיה.

באוקטובר 2017 החלה להגיש באופן קבוע את התוכנית איילה חסון, בעקבות העזיבה של גדי סוקניק.. במרץ 2018 הוחלפה האריזה הגרפית של התוכנית

ב-12 בינואר 2019 שודרה התוכנית האחרונה בערוץ עשר והחל מ-19 בינואר 2019 משודרת בערוץ 13.

במאי 2020 עברה התכנית לאולפני חדשות 13 בנווה אילן, וביוני 2020 עברה לאריזה גרפית חדשה.

בפברואר 2023 הודיעה אילה חסון שעוזבת את ערוץ 13 ובכך סיימה את תפקידה כמגישת התוכנית.

ממרץ 2025 משודרת תוכנית אחרת בשעה של המטה המרכזי בשם "מוריה וברקו".

## קישורים חיצוניים
* 

## הערות שוליים

קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנת 2013
קטגוריה:ערוץ עשר: תוכניות וסדרות
קטגוריה:רשת: תוכניות וסדרות
קטגוריה:חדשות 13
קטגוריה:חדשות עשר
מיטשל (דקוטה הדרומית)

**מיטשל** (באנגלית: **Mitchell**) היא מושב המחוז של מחוז דוויסון בדקוטה הדרומית, ארצות הברית. על פי מפקד האוכלוסין של ארצות הברית של שנת 2010, בעיר התגוררו 15,254 תושבים. מיטשל היא חלק ממטרופולין מיטשל

ההתיישבות הראשונה באזור הייתה בשנת 1879. היישוב הפך לעיר בשנת 1883. העיר נקראת על שם אלכסנדר מיטשל.

## אקלים
בעיר אקלים יבשתי, כמו רוב מערב תיכון ארצות הברית. החורפים בה קרים, קשים, ולעיתים מושלגים, והקיצים חמים ולעיתים לחים. הטמפרטורות הממוצעות בקיץ נעות בין 30 מעלות צלזיוס במהלך היום ועד ל-16 מעלות צלזיוס בלילה. הטמפרטורה הממוצעת במהלך היום בחורף היא 3- מעלות צלזיוס ו-15- בשעות הלילה. רוב המשקעים יורדים בחודשי הקיץ, והחודש בו יורדים הכי הרבה משקעים הוא חודש יוני, עם ממוצע של 89.4 מ"מ גשם. החודש היבש ביותר הוא ינואר, עם 11.9 מ"מ משקעים. העיר נמצאת בפרוזדור הטורנדו, כך שסופות רעמים וטורנדו יחסית שכיחות באזור זה. 

## דמוגרפיה
במפקד האוכלוסין משנת 2010 בעיר היו 15,254 אנשים, 6,696 משקי בית ו-3,641 משפחות. צפיפות האוכלוסייה הייתה 528.7 לקמ"ר. בעיר היו 7,120 יחידות דיור בצפיפות ממוצעת של 246.8 לקמ"ר. ההרכב הגזעי של העיר היה 93.6% לבן, 0.5% אפריקאים אמריקאים, 3.0% ילידים אמריקאים, 0.5% אסיה, 0.1% שמוצאם מאיים באוקיינוס השקט, 0.6% מגזעים אחרים אחרים, ו-1.8% משני גזעים או יותר. היספנים או לטינים מכל גזע היוו 1.7% מהאוכלוסייה.

בעיר היו 6,696 משקי בית, ב-26.4% מהם היו ילדים שגילם מתחת לגיל 18, 41.1% היו זוגות נשואים החיים יחד, 9.5% היו משק בית ללא נוכחות של בן זוג, 3.7% היו בעלי משק בית ללא נוכחות של בת זוג, 45.6% לא היו משפחות. 38.3% גרו לבדם ו-15.7% היו אנשים שגרים לבדם בגיל 65 ומעלה. גודל משק הבית הממוצע היה 2.16 וגודל המשפחה הממוצע היה 2.88.

הגיל החציוני בעיר היה 36.8 שנים. 22.6% מהתושבים היו מתחת לגיל 18; 12.5% היו בין הגילאים 18 ו-24; 22.8% היו בין 25 ל-44; 23.9% בין 45 ל-64; ו-18.2% היו בני 65 ומעלה. ההרכב המגדרי של העיר היה 48.8% גברים ו-52.2% נשים.

## קישורים חיצוניים

* 
* 

קטגוריה:דקוטה הדרומית: ערים
קטגוריה:יישובים שהוקמו ב-1879
אפאצ'י הייב

**אפאצ'י הייב** (תרגום: *כוורת*; באנגלית: **Apache Hive**) הוא פרויקט תוכנה של מחסן נתונים שנבנה על גבי האדופ ומאפשר שירותי סיכום נתונים, שאילתות, וניתוחים. הייב נותן ממשק מדמה SQL החושף ממשק לשאילתות על נתונים מאוחסנים על גבי בסיסי נתונים שונים ומערכות קבצים הנמצאים באינטגרציה עם האדופ. שאילתות SQL מסורתית חייבות להיות מיושמות בעזרת ממשק ה JAVA של MapReduce עבור יישומים הדורשים שאילתות על נתונים מבוזרים. 

הייב מספק אבסטרקציה של SQL לאינטגרציה של שאילתות עם מאפייני SQL, הנקרא HiveQL לתוך שכבת הקוד (Java) ללא צורך למימוש השאילתות בממשק Java. מכיוון שמרבית ממחסני הנתונים משתמשים בשאילתות SQL הייב מאפשר הגירה של אפליקציות לשימוש בהאדופ. 

הפיתוח הראשוני היה על ידי פייסבוק, אולם מאוחר יותר נכנס לשימוש ופיתוח על ידי חברות אחרות כגון נטפליקס ו FINRA. אמזון מתחזקת ענף של עץ הפיתוח של הייב הכלול בשירותי הרשת שלה, AWS.

## דוגמה לשימוש ב HiveQL
### תוכנית לספירת מילים ב"[[פיג]]"

```sql
input_lines = LOAD '/tmp/input.txt' AS (line:chararray);
words = FOREACH input_lines GENERATE FLATTEN(TOKENIZE(line)) AS word;
filtered_words = FILTER words BY word MATCHES '\\w+';
word_groups = GROUP filtered_words BY word;
word_count = FOREACH word_groups GENERATE COUNT(filtered_words) AS count, group AS word;
ordered_word_count = ORDER word_count BY count DESC;
STORE ordered_word_count INTO '/tmp/results.txt';
```


### תוכנית "ספירת מילים" ב HiveQL
תוכנית "ספירת מילים", מחשבת את מספר הפעמים שכל מילה מופיעה בקלט נתון. דוגמה לכתיבת תוכנית כזו ב HiveQL:
```sql
DROP TABLE IF EXISTS docs;
CREATE TABLE docs (line STRING);
LOAD DATA INPATH 'input' OVERWRITE INTO TABLE docs;
CREATE TABLE word_counts AS
SELECT word, count(1) AS count FROM
 (SELECT explode(split(line, '\s')) AS word FROM docs) temp
GROUP BY word
ORDER BY word;
```


הסבר על פעולת התוכנית:
בדוק אם טבלת`docs` קיימת ומחק אותה אם כן. צור טבלה חדשה בשם `docs` עם עמודה אחת מסוג `STRING` בשם `line`.

טען את הקובץ המפורט או הספרייה (במקרה שלנו "input") לתוך הטבלה. `OVERWRITE` מציין שטבלת היעד שאליה הנתונים נטענים תיכתב מחדש, אחרת הנתונים יהיה "מתווספים" (appended).

CREATE TABLE word_counts AS SELECT word, count(1) AS count יוצר טבלה בשם `word_counts` עם שתי עמודות: `word` ו `count`. שאילתה זו עובדת על פלט השאילתא הפנימית (SELECT explode(split(line, '\s')) AS word FROM docs) temp". שאילתה זו משמשת כדי לפצל את מילות הקלט לטבלה זמנית המכונה `temp`. כאשר GROUP BY WORD מקבץ את התוצאות בהתבסס על המפתחות שלהם. התוצאות של עמודת `count` מחזיקה את מספר המופעים של כל מילה בעמודת `word`. לבסוף, ORDER BY WORDS ממיין את  המילים לפי סדר האלף-בית.

## קישורים חיצוניים

* 

## הערות שוליים

הייב
הייב
הייב
הייב
געגוע (סרט)

**געגוע** הוא סרט קולנוע ישראלי, שכתב וביים הבמאי שבי גביזון, ויצא לאקרנים בקיץ 2017, עם שי אביבי, אסי לוי ונטע ריסקין בתפקידים הראשיים.

ב-2024 הופק רימייק לסרט באותו שם באנגלית גם הוא בכתיבה ובימוי של שבי גביזון שבו העלילה הועברה מישראל לקנדה.

## תקציר העלילה
**אריאל** (שי אביבי) נפגש במסעדה עם זוגתו לשעבר **רונית** (אסי לוי), כעשרים שנה לאחר שנפרדו, והיא מספרת לו שכשנפרדו הייתה בהריון ממנו, ושהבן שנולד, **אדם** (אדם גבאי), נהרג בתאונת דרכים כשבועיים קודם לכן. אריאל, תעשיין מבוסס המתגורר בתל אביב, נוסע לעכו, עיר מגוריהם של רונית ואדם, שוהה בה ימים אחדים, ונפגש עם אנשים שונים מחייו של אדם, ובהדרגה שומע מהם פרטים על חייו של אדם.

בתחילה אריאל נפגש עם **מיקי** (אורי לייזרוביץ'), חבר של אדם, שמספר לו שהוא ואדם רכשו קילוגרם חשיש כדי להתפרנס מהפצתו, אבל החשיש אבד בתאונת הדרכים שבה נהרג אדם. מיקי מספר לאריאל היכן נמצא בית הספר שבו למד אדם, והוא מגיע לשם ונפגש עם המנהל **אמנון** (שמיל בן ארי) שמספר לו שאדם הועף מבית הספר לאחר שכתב, על הקיר שמול בית הספר, שיר זימה על המורה לצרפתית. בחצר בית הספר, **ליליה** (אלה ארמוני) ניגשת אל אריאל, ומספרת לו שהיא חברתו בת ה-15 של אדם, אשר התגורר בביתה בתקופה האחרונה בגלל סכסוך עם אביו החורג, אך אהבתו הייתה נתונה למורה לצרפתית, **יעל** (נטע ריסקין). לקראת סוף יום הלימודים, אריאל מחכה בשער בית הספר עד שהוא רואה את יעל יוצאת והוא פונה אליה והשניים מתחילים לשוחח. יעל מספרת לו שאדם היה מאוהב בה, אך היא נמנעה מקשר רומנטי איתו בהיותו תלמיד שלה.

אריאל עולה לקברו של אדם, ובבית הקברות הוא מתיידד עם **גדעון** (יורם טולדנו), אביה של **אביגיל** שסבלה מדיכאון והתאבדה בגיל 18. גדעון מעלה רעיון, שמקורו במנהג סיני: לחתן את אדם ואביגיל. הרעיון קוסם לאריאל, והוא פועל לקידומו.

## שחקנים ודמויות

## תגובות וביקורות
### ביקורות

מבקר הקולנוע אורי קליין רואה בסרט סיפור של החמצה: "ההחמצה היא זאת של אריאל, שאין לו משפחה, אין לו ילדים, והעלילה משמשת לו מעין הליך פנימי – ממשי, מדומה וסימבולי בו בזמן – שדרכו הוא מתמודד עם תחושת החמצה זו."

### פרסים
* בפסטיבל הקולנוע ירושלים זכה "געגוע" בשני פרסים: פרס ע"ש ענת פרחי לתסריט הטוב ביותר ופרס חביב הקהל.
* במסגרת Venice Days של פסטיבל הסרטים של ונציה זכה הסרט בפרס חביב הקהל.
* בטקס פרסי אופיר לשנת 2017 זכה הסרט בפרס לתסריט המקורי הטוב ביותר. בנוסף היה הסרט מועמד ב-12 קטגוריות נוספות.

## קישורים חיצוניים

* געגוע, באתר קרן הקולנוע הישראלי
* 
* 
* 
* 
* 

## הערות שוליים

קטגוריה:סרטי 2017
קטגוריה:סרטי דרמה ישראליים
קטגוריה:סרטי שבי גביזון
קטגוריה:עכו בקולנוע
קטגוריה:סרטים ישראליים משנת 2017
דיסקוגרפיה של אד שירן

הזמר וכותב השירים האנגלי אד שירן פרסם 4 אלבומים, 14 מיני אלבומים, 30 סינגלים (כולל 11 כאמן אורח), ו-22 וידאו קליפים.

## אלבומים
### אלבומי אולפן

### אלבומי אוסף

### אלבומי וידאו

## מיני-אלבומים

## סינגלים

### סינגלים שיווקיים

## שירים נוספים

## ראו גם
* שירים שהוקלטו על ידי אד שירן

## ביאורים

## הערות שוליים

שירן, אד
קטגוריה:אד שירן
בוריס ארציבשף

**בוריס ארציבשף** (ברוסית: **Борис Арцыбашев**; באנגלית: **Boris Artzybasheff**; 25 במאי 1899, חרקוב, האימפריה הרוסית – 16 ביולי 1965, ארצות הברית) היה מאייר אמריקני ממוצא רוסי שהיה פעיל בארצות הברית. עבודותיו זכו לפרסום רב. ההשפעות המוקדמות ביותר על אמנותו היו הירונימוס בוש, פיטר ברויגל הבכור, והאייקונים והמיניאטורות הרוסיות שראה בערך בגיל 12. תשומת הלב המדויקת לפרטים שהיא סימן ההיכר של כל המקורות הללו ניתנים לזיהוי בקלות בעבודתו הבוגרת של ארציזביף.

ארציבשף שהיה בנו של העיתונאי, הסופר והמחזאי הרוסי מיכאיל ארציבשב בעקבות מלחמת האזרחים ברוסיה היגר לארצות הברית בצעירותו, חי ופעל בה עד מותו. עזבונו ובו איוריו הרבים נמצא ברשות אוניברסיטת סירקיוז. בשנת 1934 קיבל ארציבישף משרת צוות במגזין טיים. בתחילה תפקידו היה לבצע סדרת איורים לפרסומת פרסומית. ארציבישף עבד גם עם סניף הלוחמה הפסיכולוגית של משרד החוץ בשנות המלחמה, כמו גם עם משרד המידע למלחמה (OWI), ובשבילם הפיק כרזות מלחמה במטרה לגייס כספים כדי לעזור לממשלה.

## קישורים חיצוניים

* מיצירותיו של ארציבשף בספריה הווירטואלית של אוניברסיטת צפון טקסס
* 

## הערות שוליים

קטגוריה:מאיירים אמריקאים
קטגוריה:מהגרים מרוסיה לארצות הברית
קטגוריה:אמריקאים שנולדו ב-1899
קטגוריה:אמריקאים שנפטרו ב-1965
טרוכואיד

שמאל|250px|ממוזער|הציקלואידה, טרוכואיד נפוץ, נוצרת על ידי מיקום הנקודה הקבועה על היקף הגלגל וגלגולו על ישר.
ממוזער|טרוכואיד מורחב כאשר ההרחבה באנימציה היא פי 1.5 מהרדיוס
ה**טרוכואיד** (מהמילה היוונית לגלגל "trochos") הוא העקומה המתוארת על ידי נקודה קבועה על מעגל כאשר הוא מתגלגל על קו ישר. הציקלואידה משתייכת למשפחת העקומים הטרוכואידים. המונח **טרוכואיד** נטבע על ידי ז'יל פרסון דה רוברוואל.

## תיאור בסיסי

כאשר מעגל ברדיוס *a* מתגלגל ללא החלקה לאורך ישר *L*, המרכז *C* נע במקביל ל-*L*, וכל נקודה אחרת *P* במישור הקשיח המסתובב עליו נח המעגל מתווה עקום הנקרא טרוכואיד. נניח ש-*CP = b*. המשוואות הפרמטריות המתארות את הטרוכואיד כאשר *L* הוא ציר ה-*x* הן:

x = a\theta - b \sin(\theta) \,

y = a - b \cos(\theta) \,

כאשר *&theta;* הוא פרמטר השווה לזווית הסיבוב הכוללת אשר המעגל הסתובב.

### טרוכואיד מכווץ, נפוץ, ומורחב
ממוזער|290px|שמאל|מהתרשים העליון לתחתון, טרוכואיד מרוחב, נפוץ, ומכווץ.
אם *P* נחה בתוך המעגל (*b < a*), על ההיקף שלו (*b = a*), או מחוצה לו (*b > a*), אז הטרוכואיד מתואר כמכווץ (curtate), נפוץ, או מורחב (prolate) בהתאמה. כיוון שהמעגל מתגלגל ללא החלקה, מהירות הסיבוב על היקפו שווה למהירות התקדמות המרכז שלו. על פי כלל המקבילית לחיבור וקטורי של מהירויות, נקבל שכאשר הטרוכואיד מכווץ הנקודה הקבועה נעה תמיד באותו כיוון אופקי (שכן המהירות האופקית של המרכז עולה על מהירות סיבוב הנקודה הקבועה), ולכן אין לו לולאות. כאשר הטרוכואיד מורחב הנקודה משנה את כיוון תנועתה האופקי בחלקים מסוימים של התנועה כך שיש לו לולאות. במקרה הביניים, כאשר הנקודה נחה על היקף הגלגל, מתקבלת הציקלואידה, שלה יש חודים (cusps) בנקודות בהן *P* נוגעת ב-*L*.

מבחינה מעשית טרוכואיד מכווץ מותווה על ידי פדל כאשר מפדלים באופניים לאורך קו ישר.

## קישורים חיצוניים

* 

קטגוריה:עקומות
היית איתה

"**היית איתה**" הוא סינגל של הזמרת הישראלית שרית חדד. הסינגל יצא לאור ב-28 בפברואר 2017, כסינגל השלישי מתוך אלבום האולפן ה-23 שלה, שרה שרה. במהרה הצליח הסינגל להיכנס למצעדים רבים בארץ, ואף נכנס לרשימת ההשמעה של גלגלצ ותחנות רדיו רבות אחרות.

השיר הצליח להגיע לפסגת המצעד העברי של מדיה פורסט, שם נשאר במשך שלושה שבועות רצופים. שיר זה היה לעשירי של חדד שעשה זאת, דבר שהפך אותה לזמרת היחידה בעשור האחרון שהצליחה להביא עשרה להיטים שהגיעו לפסגת המצעד.

## רקע
בשל היותו כסינגל הבולט ביותר מן האלבום, צילמה חדד קטע ווידאו שנע בין שלוש לארבע דקות על אופן ההכנה, הבימוי, וההפקה של הווידאו קליפ הנלווה שיצא לשיר. חדד אף ציינה כי לא לקחה חלק בכתיבה או ההפקה וכי אלי מזרחי הוא זה שכתב והפיק לה את השיר.

## וידאו קליפ
את הווידאו קליפ הנלווה ביים הבמאי אבי בוצ'אצ'קי, ובווידאו קליפ הופיעו ניצבים ושחקנים רבים ביניהם; סיימון טבו, אבי לרנר, מיכאל שניידר, דין אלוש, תמיר סטפר, שובל אופק וכולי.

חדד תיארה את השיר כ-"שיר פאן, קליל וקליט." בוצ'אצ'קי אף הוסיף כי הווידאו קליפ צולם בוולנטיין דיי. בווידאו קליפ ניתן לראות את חדד נכנסת לחדר מעוצב בפסים צבעוניים כמו בעטיפת הסינגל, שרה וזזה לצליליו. הווידאו קליפ מתאר סיפור של בגידה כבהתחלה ניתן לראות כמה זוגות מכירים אחד את השני, ולאט לאט קשריהם מתהדקים, ואז כל הזוגות מתחתנים. לאחר מכן ניתן לראות סצנה שבה לכל אחד מהזוגות יש ילד ולבסוף את הגבר דופק על דלת כשבת זוגו בצידה השנייה, דבר שנתן לצופה להבין שהוא בגד בה והוא מבקש מחילה, בכך שהוא דופק בחוזקה על הדלת כדי לשוב חזרה.

הווידאו קליפ זכה להצלחה רבה ונכון לספטמבר 2017, מונה הצפיות שלו עולה על קרוב ל-3 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי הנרי
קטגוריה:שירים שהולחנו על ידי הנרי
קטגוריה:שירים שהופקו על ידי ג'ורדי
קטגוריה:שירים על בגידה: זוגיות
קטגוריה:סינגלים שהגיעו למקום הראשון במצעד העברי של מדיה פורסט
וירחיליו ברקו ורגס

**וירחיליו ברקו ורגס** (17 בספטמבר 1921 - 20 במאי 1997) היה הנשיא ה-27 של קולומביה בשנים 1986–1990.

## ביוגרפיה
ברקו ורגס נולד בעיר קוקוטה שבמחוז נורטה דה סנטנדר. למד הנדסה אזרחית באוניברסיטה הלאומית של קולומביה ובמכון הטכנולוגי של מסצ'וסטס שבו סיים בשנת 1943, הוא נכנס לפוליטיקה ב-1943, כשהיה לחבר מועצת העיר בעיירה דוראניה מטעם המפלגה הליברלית. הוא נבחר אז לבית התחתון של הקונגרס, אך יצא לגלות בסוף שנות הארבעים בגלל אלימות בין הליברלים לשמרנים. הוא גר בארצות הברית, שם נולדה בתו, קרולינה ברקו איסקסון (שהייתה לימים פוליטיקאית קולומביאנית).

בארקו חזר לקולומביה ב-1954 כדי לסייע במשא ומתן על תהליך השלום שאפשר את היווצרותה של החזית הלאומית בין ליברלים לשמרנים, שנמשכה שני עשורים. הוא הפך לחבר בסנאט, בית הקונגרס העליון ב-1958, עזב את תפקידו כשגריר בריטניה ב-1961 וחזר לקולומביה ב-1962. הוא כיהן בכהונה נוספת בסנאט עד 1966, כשנבחר לראשות עיר הבירה של קולומביה, בוגוטה. הוא כיהן בתפקיד זה עד שנת 1969, כאשר התמנה למנהל הבנק העולמי עד 1974. לאחר מכן הוא כיהן כשגריר בארצות הברית בין 1977 ל-1980.

ברקו נבחר לנשיא קולומביה עם 58 אחוז מהקולות בשנת 1986. הוא תמך בתוכניות נגד העוני במדינה, חידש את הדיאלוג עם אנשי גרילה השמאלניים ונלחם בסוחרי הסמים. למרות שהוא היה פופולרי בקרב הקהילה הבינלאומית, הוא הפך פחות פופולרי בקולומביה משום שהמאבק הנגדי של סוחרי סמים הפך אלים יותר לאחר שהוא התחיל לפעול נגדם. המדיניות הכלכלית המגבילה שלו נידונה תחילה לכליה. לאחר שנתיים של יוזמה זו פותחה תוכנית "פתיחות כלכלית", שתפתח את השווקים הקולומביאניים לעולם ותטען את כלכלת המדינה. הוא כיהן בתפקיד עד שנת 1990.

נפטר ב-20 במאי 1997.

## קישורים חיצוניים

* מרכז אוקספורד לאמריקה הלטינית, בית הספר ללימודים גלובליים  https://www.lac.ox.ac.uk/article/virgilio-barco
* 

קטגוריה:ערכים שבהם תבנית בריטניקה אינה מתאימה
קטגוריה:נשיאי קולומביה
קטגוריה:ראשי עיריית בוגוטה
קטגוריה:שגרירי קולומביה
קטגוריה:שגרירים בממלכה המאוחדת
קטגוריה:שגרירים בארצות הברית
קטגוריה:קולומביאנים ממוצא ספרדי
קטגוריה:ילידי 1921
קטגוריה:נפטרים ב-1997
יחסי קוסובו–שווייץ

**יחסי קוסובו–שווייץ** הם היחסים הדו צדדיים, הפוליטיים, השיתופיים והמדיניים בין קוסובו לשווייץ. קוסובו הכריזה על עצמאותה מסרביה ב-17 בפברואר 2008, שווייץ הכירה בזאת ב-27 בפברואר 2008. לשווייץ יש שגרירות בפרישטינה מאז 28 במרץ 2008, כאשר קוסובו יש שגרירות בעיר הבירה ברן. בספטמבר 2008, הרשויות השווייצריות הביעו הסתייגות מהשגריר היוצא, נעים מאלה, בשל אזרחותו הכפולה, אך קיבלו אותו מאוחר יותר.

## יחסים צבאיים
לשווייץ יש כיום כ-212 חיילי אשר משרתים את קוסובו כשומרי שלום בנאט"ו המוביל את כוח קוסובו.

## ראו גם
* יחסי שוודיה–שווייץ

קטגוריה:ערכים ללא קטגוריות פיזיות - יחסי חוץ
הפיגוע בתחנת פארסונס גרין של הרכבת התחתית של לונדון

**הפיגוע בתחנת פארסונס גרין של הרכבת התחתית של לונדון** התרחש ב-15 בספטמבר 2017, דרך פיצוץ של מטען צד. התחנה ממוקמת ברובע האמרסמית' ופולהאם שבלונדון, כחלק מקו דיסטריקט של הרכבת התחתית של העיר. איש לא נהרג באירוע, אך נפצעו בו 29 בני אדם (רובם נפגעי כוויות). האירוע הוגדר על ידי משטרת המטרופולין של לונדון כאירוע טרור. בהמשך, לקח ארגון המדינה האסלאמית אחריות על הפיגוע, ועלתה רמת הכוננות בבריטניה.

## רקע

בשנת 2015 החל רצף של פיגועי טרור אסלאמי ברחבי אירופה. מספר אירועי טרור התרחשו בממלכה המאוחדת בחודשים שקדמו לפיגוע, ביניהם הפיגוע בווסטמינסטר, בו נרצחו חמישה אנשים; הפיגוע במנצ'סטר ארנה, בו נרצחו 22 בני אדם; הפיגוע בגשר לונדון, בו נרצחו שמונה; ופיגוע הדריסה בפארק פינסבורי, בו נרצח אדם אחד.

## הפיגוע
הפיגוע התרחש בתחנת הרכבת התחתית פארסונס גרין שבמערב לונדון סמוך לשעה 08:20 (שעון מקומי). פיצוץ המטען יצר כדור אש שנע לאורך קרון רכבת שהייתה עמוסה באנשים. מספר נוסעים נפגעו מכוויות, ואחרים נפצעו במהלך הבריחה מהרכבת בתוך המהומה ששררה במקום. 29 בני אדם נפצעו וקיבלו טיפול רפואי, מתוכם 19 פונו לבית החולים באמבולנסים.

לפי תמונות וסרטונים שפורסמו ברשתות החברתיות מיד לאחר הפיגוע, המחבל מיקם את המטען בדלי פלסטיק לבן בתוך שקית קניות. חוטים נראו יוצאים מהשקית, כמו גם מגבת שחורה. לפי דיווחים נוספים, למטען היה מחובר קוצב זמן.

## התגובות לפיגוע
### לקיחת האחריות
לפי סוכנות הידיעות אעמאק, ארגון המדינה האסלאמית טען כי הפיגוע בוצע על ידי אחד מתומכיו.

## קישורים חיצוניים

## הערות שוליים

קטגוריה:לונדון: פיגועי טרור
קטגוריה:פיגועי טרור בממלכה המאוחדת ב-2017
פיגוע בתחנת פארסונס
קטגוריה:המדינה האסלאמית: פיגועים באירופה
גשר המילניום גייטסהד

**גשר המילניום גייטסהד** (באנגלית: **Gateshead Millennium Bridge**) הוא גשר הטיה להולכי רגל ורוכבי אופניים העובר מעל נהר הטיין, שבאנגליה. מצידו הדרומי רובע האמנים של גייטסהד ומצידו הצפוני ניוקאסל על הטיין. הוא נפתח לציבור ב-17 בספטמבר 2001 אך פתיחתו הרשמית התקיימה רק ב-7 במאי 2002. הוא תוכנן על ידי חברת וילקינסון אייר אדריכלים (WilkinsonEyre) וחברת ההנדסה גיפורד. הגשר מכונה לעיתים כ**גשר העין המהבהב** או **גשר העין הנוצץ** בשל צורתו ושיטת הטייתו. הגשר הוא המבנה ה-17 בגובהו בניוקאסל ונמוך במעט מגשר טיין הסמוך לו.

## גלריה

Gateshead Millennium Bridge close.jpg|מבט על הגשר מצידו הדרומי
Gateshead Millennium Bridge, Front.JPG|מבט ליל
Gateshead Millennium Bridge.jpg|הגשר כאשר הונחו בנהר מכוניות כחלק מיצירת אמנות זמנית
Gateshead Millennium Bridge at night in January 2006.jpg|
Tyne Millennium bridge.jpg|
PZarobkiewiczMilleniumNewcastle 01.jpg|


## קישורים חיצוניים

* גשר המילניום גייטסהד באתר Structurae
* Gateshead Council page 
* Gateshead Millennium Bridge by Sándor Kabai, The Wolfram Demonstrations Project.
* Gateshead Millennium Bridge YouTube

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אנגליה: גשרים
קטגוריה:גשרים מתרוממים
מילניום, גייטסהד
קטגוריה:ניוקאסל
קטגוריה:גייטסהד
לה קרואה

**לה קרואה** (בצרפתית: **La Croix**, בתרגום: **הצלב**) הוא יומון צרפתי, המופיע החל משנת 1880. הוא נמצא מאז בבעלות קבוצת באיאר פרס (Bayard Presse). העיתון הוקם על ידי קונגרגציית (קהילת) מסדר האוגוסטינים האסומפסיוניסטים ורואה את עצמו מייצג השקפה נוצרית וקתולית. עמדותיו הפוליטיות התפתחו לאורך השנים.
מושבו הוא ביישוב מונרוז', שהוא חלק מהמטרופולין פריז הגדולה.
מייסדיו, עמנואל ד'אלזון וונסאן דה פול בָּאִי, הקימו אותו במתכונת של ירחון, אך החל מ-16 ביוני 1883 הפך ליומון. בשנת 2016 הופיע בתפוצה של 117,000 עותקים ונמכר בכל רחבי צרפת.
העיתון כולל מדורים לחדשות, כלכלה, דת ורוחניות, הורים ומשפחה, תרבות ומדע. העיתון אינו מזוהה עם מפלגה פוליטית כלשהי. אחרי ועידת הוותיקן השנייה אימץ גישה מודרנית יותר.

## קישורים חיצוניים

* 

* באתר העיתון נוייר צירכר צייטונג, Adrian Lobe, 17 בספטמבר 2016, Neue Zürcher Zeitung

* באתר יורוטופיקס

קטגוריה:צרפת: עיתונים
דיסקוגרפיה של צ'ארלי פות'

הדיסקוגרפיה של הזמר וכותב השירים האמריקאי **[[צ'ארלי פות']]** כוללת שלושה אלבומי אולפן, ארבעה מיני אלבומים, אלבום וידאו ו-33 סינגלים.

## אלבומים

### אלבומי אולפן

### אלבומי וידאו

## מיני-אלבומים

## סינגלים

### שיתופי פעולה

## ביאורים

## הערות שוליים

פות', צ'ארלי
Galway Girl

"**Galway Girl**" (בעברית: "**נערת גולוויי**") הוא שיר שהוקלט על ידי הזמר והיוצר הבריטי אד שירן. השיר הוא שיתוף פעולה בין שירן לבין הלהקה העממית האירית באוגה, שמשלבת מוזיקה אירית מסורתית עם פופ. ביום פטריק הקדוש 2017, הודיע שירן על השיר, בתור הסינגל השלישי שלו מהאלבום *÷*.

השיר הגיע למקום השני במצעד הסינגלים הבריטי ולמקום הראשון במצעד האירי, כאשר הפך לזמין להורדה והוזרם פרסומו של האלבום.

## מכירות ומיקומים
השיר נכנס למצעדי בריטניה והגיע למקום השני, מאחורי "Shape of You" כאשר הפך זמין להורדה. מעל מיליון מעותקי השיר בבריטניה נכון ליולי 2017.

בנוסף, השיר כבש את המקום הראשון במצעדי אירלנד, וכן בסקוטלנד ובסלובניה.

## וידאו קליפ
ב-11 באפריל 2017, שירן יצר את הקליפ לשיר בעיר גולוויי, אירלנד, וצילם את עצמו על סטדיקאם. בקליפ משתתפת השחקנית האירית סרשה רונאן. כמו כן, הקליפ הועלה לערוץ היוטיוב ב-3 במאי 2017.

נכון לפברואר 2021, מונה הצפיות של הקליפ עומד על מעל 500 מיליון צפיות.

הקעקוע החדש של שירן צולם בווידאו, כאשר הוא מאוית באופן שגוי: "Galway Grill".

## רצועות השיר
* **הורדה דיגיטלית**
# Galway Girl" – 2:50"
* **הורדה דיגיטלית - הרימיקס של [[מרטין ינסן]]**
# Galway Girl" (Martin Jensen remix) – 3:16"

## מיקומי שיא

## קישורים חיצוניים

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי איימי ודג'
קטגוריה:שירים על אירלנד
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הסקוטי
פאולה דל מדיקו

**פאולה דל מדיקו פליקס** (בגרמנית: **Paola del Medico Felix**; נולדה ב-5 באוקטובר 1950) היא זמרת שווייצרית.

## ביוגרפיה
פאולה היא ילידת סנט גאלן, היא שרה בעיקר בשפות גרמנית וצרפתית. פאולה ייצגה את שווייץ באירוויזיון 1969 עם השיר "Bonjour, Bonjour" (בעברית: שלום שלום), שהגיע למקום החמישי.

ב-1980 ייצגה את שווייץ באירוויזיון בפעם השנייה עם השיר "Cinéma" (בעברית: קולנוע), אשר הגיע למקום הרביעי.

בין השנים 1981 ו-1990 התארחה בתוכנית הגרמנית "Verstehen Sie Spaß", תוכנית המתבססת על מצלמה נסתרת, בערוץ ARD יחד עם בעלה קורט פליקס.

היא התמודדה על ייצוג את גרמניה בתחרות האירוויזיון 1982 עם השיר "פיטר פן", אך בגמר הלאומי סיימה במקום השני אחרי ניקול שזכתה גם באירוויזיון עצמו.

## דיסקוגרפיה
### אלבומים
* 1970: Die grossen Erfolge
* 1974: Paola
* 1978: Blue Bayou
* 1980: Lieder die ich liebe
* 1981: Ihre größten Erfolge
* 1981: Frohe Weihnachten mit Paola und den Trixis
* 1983: Rosafarben
* 1988: Kinderlieder-Hitparade mit Paola und den Sonnenschein-Kindern
* 1989: Meine Lieder
* 2000: Paola am Blue Bayou

### סינגלים

## קישורים חיצוניים

* 

קטגוריה:משתתפי אירוויזיון 1969
קטגוריה:משתתפי אירוויזיון 1980
קטגוריה:נציגי שווייץ באירוויזיון
קטגוריה:זמרות שווייצריות
קטגוריה:ילידות 1950
קטגוריה:שווייצרים שנולדו ב-1950
אצטדיון פאלמר

**אצטדיון פאלמר** (באנגלית: **Falmer Stadium**) מטעמי חסות נקרא **American Express Community Stadium** הוא אצטדיון כדורגל הנמצא במזרח סאסקס שבאנגליה ומשמש כמגרשה הביתי של ברייטון אנד הוב אלביון. האצטדיון מונה 30,750 מקומות ישיבה.

פרט לאירוח משחקי הבית של מועדון הכדורגל ברייטון, האצטדיון אירח מספר משחקים של הנבחרת הצעירה האנגלית וגם מספר משחקים של גביע העולם ברוגבי בשנת 2015. באצטדיון מתקימות לעיתים הופעות מוזיקה, משחקי הוקי ותערוכות.

ב-12 באוגוסט 2017 אירח האצטדיון לראשונה משחק פרמייר ליג שנגמר בהפסד 2–0 של ברייטון נגד מנצ'סטר סיטי.

## גלריה


קובץ:Amexstadjuly10.jpg|האצטדיון במהלך הבנייה, יולי 2010
קובץ:Falmer Stadium - League debut 2.jpg|משחק הליגה הראשון באצטדיון
קובץ:Amex Community Stadium.jpg|צילום אווירי של האצטדיון, 2010



מרכז|ממוזער|900px|צילום פנורמי של האצטדיון מהיציע הדרומי בשנת 2011

## קישורים חיצוניים

* האצטדיון ב-Stadium Guide
* האצטדיון ב-World Stadiums

קטגוריה:ערכים שבהם תבנית אתר רשמי אינה מתאימה להוספה אוטומטית
פאלמר
קטגוריה:ברייטון
קטגוריה:ברייטון אנד הוב אלביון
יחסי הוותיקן–מיאנמר

**יחסי הוותיקן–מיאנמר** הם היחסים שבין '''הכס הקדוש הפועל מקריית הוותיקן כישות טריטוריאלית עצמאית''' לבין** [[מיאנמר|הרפובליקה של איחוד מיאנמר]]**, הידועה גם בשמה הקודם בורמה. באוגוסט 2017, הארכיבישוף פול צ'אנג אינם (אין-נם) הוא הנונציו הראשון בבורמה, בעוד סן לוין היא שגרירת מיאנמר לכס הקדוש.

## היסטוריה
משנת 1990 עד שנת 2017, הכס הקדוש החזיק נונוציואים שהיו נציגי הכס הקדוש לקהילה הקתולית במיאנמר בלבד, אולם לא הייתה להם שום סמכות מדינית או דיפלומטית. בחודש מרץ 2017 הפרלמנט של מיאנמר אישר את הצעתו של הכס הקדוש לכינון יחסים דיפלומטיים בין השתיים. מיאנמר והכס הקדוש הכריזו במאי 2017 על כינון רשמי של היחסים הדיפלומטיים. ההכרזה נעשתה לאחר הפגישה בין האפיפיור פרנציסקוס לנשיאת מיאנמר בפועל אונג סן סו צ'י בוותיקן. זה היה הביקור השני של שליט מיאנמר בוותיקן, הביקור הראשון של בעל תפקיד זה קרה ב-2013. מיאנמר היא המדינה ה-183 לכונן יחסים דיפלומטיים עם הכס הקדוש.

## ביקור האפיפיור
דווח כי האפיפיור פרנציסקוס יהפוך לאפיפיור הראשון לבקר במיאנמר בנובמבר 2017, לאחר שהוא אישית הוזמן על ידי נשיא מיאנמר טין צ'ו.

## הערות שוליים

קטגוריה:ערכים ללא קטגוריות פיזיות - יחסי חוץ
מגדל מאירהוף

**מגדל מאירהוף** הוא רב-קומות המשמש למגורים ולמסחר והשוכן בקצה המערבי של כיכר מאירהוף בשכונת קריית אליעזר שבחיפה. כשהוקם בשנות ה-60, היה למבנה הגבוה בצפון ישראל ובחיפה במשך כעשור, ומהגבוהים בישראל.

המגדל תוכנן באמצע שנות השישים בשכונת קריית אליעזר בחיפה ליד אצטדיון קריית אליעזר, תחילה על ידי האדריכל חנן מרטנס שתכנן את מתווה הבניין, ולאחר מכן על ידי האדריכל אל מנספלד שתכנן את הבניין באופן מפורט. הבניין נבנה על ידי חברת רסקו והוא אוכלס בשנת 1967.
שתי הקומות הראשונות במגדל הן מסחריות ומעליהן 18 קומות המשמשות למגורים. כל הדירות בבניין בנות 4 חדרים, למעט דירות 5 חדרים (132 מ"ר) בשתי הקומות העליונות.

בצמוד לבניין נמצאת כיכר מאירהוף.

באזור המגדל שכונת קריית אליהו והמרכז הרפואי לין.

כיום, המגדל לא גבוה במיוחד ביחס למגדלים בחיפה אך הוא בלט מאוד בנוף השכונה הבנויה ברובה בנייני רכבות בני ארבע קומות. לאחר הריסתו של האצטדיון והעתקתו לדרום חיפה, נבנתה שכונת מגורים חדשה במקומו.

## הערות שוליים

קטגוריה:חיפה: מגדלי מגורים
קטגוריה:קריית אליעזר (חיפה)
קטגוריה:מערב חיפה
עונת 1973/1974 בגביע אירופה למחזיקות גביע בכדורסל

**עונת 1973/1974 ב[[גביע ספורטה|גביע אירופה למחזיקות גביע בכדורסל]]** הייתה העונה השמינית של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-17 באוקטובר 1973 והתחרות הסתיימה ב-4 באפריל 1974. בתחרות השתתפו 25 קבוצות שזכו בגביע הבייתי בעונה הקודמת. מחזיקת התואר מהעונה הקודמת ספרטק לנינגרד לא השתתפה בתחרות.

בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 6 עולות לשלב הבתים. המשחקים בבתים נערכו בשיטת משחק בית/משחק חוץ שלצורכי חישוב נחשבו כ"מפגש בודד". בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. 

התחרות הסתיימה בניצחון של הכוכב האדום בלגרד מיוגוסלביה. 

## מהלך התחרות
### שלב הבתים

בית א' 

בית ב'

### שלבי הגמר

### משחק הגמר

## ישראל בתחרות
בית"ר ירושלים הייתה הנציגה הישראלית בתחרות. לאור תחילת מלחמת יום הכיפורים היא לא יכלה לקחת חלק בתחרות.

## קישורים חיצוניים
* פירוט התוצאות באתר לינגואספורט
* פירוט התוצאות באתר טודור
* נתונים מאתר פיב"א אירופה

קטגוריה:תחרויות כדורסל ב-1973
קטגוריה:תחרויות כדורסל ב-1974
קטגוריה:עונות בגביע ספורטה
לני קור

שמאל|ממוזער|200x200 פיקסלים|לני קור שרה בשידור חי ב-2008.
**לני קור** (בהולנדית: **Lenny Kuhr**; נולדה ב-22 בפברואר 1950 באיינדהובן) היא זמרת-יוצרת יהודייה-הולנדית ואחת מארבעת המנצחות באירוויזיון 1969.

כשקור הייתה בת 12, שלחו אותה הוריה למחנה קיץ בפולין, שבמסגרתו ביקרה באושוויץ, והביקור הותיר בה רושם עז, ובהיותה בת 20 קור התגיירה בישראל.

ב-1967 היא התחילה את קריירת השירה שלה בהולנד, בביצוע שירים במסורת שאנסון הצרפתית.

ב-1969 ייצגה את הולנד באירוויזיון עם השיר "De troubadour" (מילים של דוד הרטסמה; התזמורת בניצוחו של פרנץ דה קוק), והייתה אחת מתוך ארבע הזוכות באירווזיון זה.

ב-1982 קור התארחה בתחרות השירים הלאומית, התחרות ההולנדית הרשמית לקראת האירוויזיון.

כשפרצה מלחמת יום כיפור, הגיעה לני לישראל בניסיון להעלות את המוראל הלאומי. היא הופעה במוסדות שיקום לפצועים ובבית החולים תל השומר, שבו היו מאושפזים הרבה פצועי מלחמה. אחת ההופעות במלחמה הופיע לני בתוך מטוס של חיל האוויר כשהיא לבושה בשכפ"ץ. היא הגיעה לישראל גם במלחמת המפרץ.

לאחר שנישאה לבעלה הראשון והם התגוררו בהולנד ולאחר לידת בתם הבכורה שרון, בתחילת שנות ה-80 הם עלו לישראל ובארץ נולדה בתם השנייה דפנה. לאחר מכן השניים התגרשו וקור חזרה להולנד עם בנותיה והמשיכה לנהל אורח חיים יהודי.

היא נשואה בשנית לרוב פרנק שגם הוא יהודי כמו בעלה הראשון.

שתי בנותיה גרות כיום ברמת גן, ולכל אחת מהן יש שני ילדים.

קור היא חלק מהקהילה היהודית באיינדהובן וגם מכהנת כשגרירה בהולנד של גבעת חביבה.

באירוויזיון 2021 הופיעה עם שיר זכייתה משנת 1969, "De troubadour" במסגרת הופעות אורח של זוכי עבר.

במרץ 2024 הותקפה באלימות על ידי מפגינים פרו-פלסטינים שפוצצו את ההופעה שלה.

## דיסקוגרפיה
* 1969: De troubadour
* 1971: e zomer achterna
* 1972: Les enfants
* 1972: De wereld waar ik van droom
* 1974: God laat ons vrij
* 1975: n Avondje Amsterdam'
* 1976: n Dag als vandaag'
* 1980: Dromentrein
* 1981: Avonturen
* 1982: Oog in oog
* 1983: De beste van Lenny Kuhr
* 1986: Quo vadis
* 1990: Het beste van Lenny Kuhr
* 1990: De blauwe nacht
* 1992: Heilig vuur
* 1994: Altijd heimwee
* 1997: Gebroken stenen
* 1997: Stemmen in de nacht
* 1998: De troubadour
* 1999: Oeverloze liefde
* 2000: Visite
* 2001: Fadista
* 2004: Op de grens van jou en mij
* 2005: Panta Rhei

## קישורים חיצוניים

* 

* 

## הערות שוליים

קטגוריה:גרות
קטגוריה:נציגי הולנד באירוויזיון
קטגוריה:זמרים יהודים הולנדים
קטגוריה:זמרות יהודיות
קטגוריה:זמרות הולנדיות
קטגוריה:משתתפי אירוויזיון 1969
קטגוריה:זוכי האירוויזיון: הולנד
קטגוריה:מוזיקאיות יהודיות
קטגוריה:מוזיקאים יהודים הולנדים
קטגוריה:הולנדיות שנולדו ב-1950
קטגוריה:הולנדים שנולדו ב-1950
יחסי איי שלמה – ארצות הברית

**יחסי איי שלמה – ארצות הברית** הם היחסים הבילטרליים בין **[[איי שלמה]]** לבין '''ארצות הברית של אמריקה'''.

## היסטוריה
ארצות הברית החלה בקיום יחסים דיפלומטיים עם איי שלמה בעקבות עצמאותה של איי שלמה ב-7 ביולי 1978. נציגות ארצות הברית באיי שלמה מטופלת על ידי השגרירות בפורט מורסבי, שם גם השגריר מתגורר. בהוקרה על הקשר ההדוק בין ארצות הברית לבין תושבי איי שלמה במלחמת העולם השנייה, הקונגרס האמריקאי מימן את בנייתו של בניין הפרלמנט של איי שלמה. ישנם כ-95 אזרחים אמריקאים המתגוררים באיי שלמה.

## סיועים
שתי המדינות שייכות למגוון של ארגונים אזוריים, כגון: הקהילה הפסיפית ותוכנית הסביבה האזורית של האוקיינוס השקט. ארצות הברית ואיי שלמה משתפות פעולה גם במסגרת הסכם דיג הטונה של ארצות הברית, במסגרתו מעניקה ארצות הברית כ-18 מיליון דולר בשנה למפלגות האי באוקיינוס השקט, והן מספקות גישה לאוניות הדיג של ארצות הברית.

משמר החופים של ארצות הברית מספק הכשרה לקצינים המגנים על הגבול של איי שלמה, וגם הצבא האמריקאי מספק קורסים צבאיים מתאימים והכשרה לאנשי ביטחון לאומי.

חיל השלום האמריקאי השהה את תוכניתו ביוני 2000 בשל האלימות המוסרית והתמוטטות השלטון. יותר מ-70 מתנדבים, ששירתו בכל רחבי המדינה בפיתוח קהילות הכפרים, החינוך, הניהול הסביבתי ותוכניות הנוער, פונו.

המסחר של ארצות הברית עם איי שלמה מאוד מוגבל. ב-2001 היצוא של ארצות הברית הווה 5% מכל הייצואים שלה, בעוד שהיצוא של איי שלמה לארצות הברית באותה שנה היה זניח.

בעקבות רעידת האדמה והצונמי באיי שלמה ב-2007, ארצות הברית סיפקה כ-250,000$ במענקי סיוע אנושי ושלחה את אוניית המכולות USNS Stockham עם מסוק לתמיכה באזור.

## קישורים חיצוניים

* U.S. Relations With the Solomon Islands

קטגוריה:ערכים ללא קטגוריות פיזיות - יחסי חוץ
צ'הל סותון

**צֶ'הֶל סוֹתוּן** (בפרסית: چهل ستون, "ארבעים עמודים") הוא ארמון באמצע פארק בקצה של בריכה ארוכה בעיר אספהאן שבאיראן. הוא נבנה בשנת 1647 על ידי עבאס שאה השני משושלת הספווים כדי לשמש לו כמקום למסיבות ולבידור. בארמון זה קיבלו עבאס השני ויורשיו את פני הפקידים הבכירים של הממלכה ואת פני השגרירים. קבלת הפנים נערכה על המרפסת או באחד מאולמות המסיבות. שם הבניין, שמשמעותו בפרסית "ארבעים עמודים", בא מעשרים עמודי עץ שעליהם נשענת תקרתו של ביתן ("טאלאר") הכניסה. הם משתקפים במים ויוצרים מראה של כאילו ארבעים עמודים. ארמון צ'הל סותון נמנה עם תשעת הגנים הפרסיים שנרשמו על ידי אונסק"ו ביחד כאחד מ-23 אתרי מורשת העולמית של איראן, בשם "הגן הפרסי".

## המבנה
בדומה לארמון עאלי קאפו, הבניין הזה כולל ציורי קיר רבים וציורים על קרמיקה. רבים מהפאנלים מקרמיקה הוצאו ממנו ונמצאים ברשות מוזיאונים חשובים בעולם המערבי. הם מתארים סצנות היסטוריות כמו קרב צ'לדיראן הזכור לשמצה נגד כוחות הסולטאן העות'מאני סלים השני, קבלת הפנים של מלך אזבקי בשנת 1646, בדיוק אחרי השלמת בנייתו של הארמון, קבלת הפנים של הקיסר המוגולי הומאיון שמצא מקלט באיראן בשנת 1544, קרב טאהראבאד משנת 1510 שהסתיים עם ניצחונו של שאה אסמאעיל הראשון על האוזבקים ומותו של מלך האוזבקים. ציורים חדשים יותר מתארים את ניצחונו של נאדיר שאה על הצבא ההודי בקרב קרנאל בשנת 1739. ישנן גם תמונות בסגנון המיניאטורה המסורתית המהללים את שמחת החיים והאהבה.

במרץ 2026 ניזוק הארמון מגלי הדף במהלך מבצע שאגת הארי.

## גלריית תמונות

Chehel_Sotoon.jpg|220px|ממוזער|ימין|ארמון צ'הל סותון באספהאן בלילה
40 Chardin Chehel sotoun.jpg|ממוזער|ימין|220px|ארמון צ'הל סותון בספרו של הנוסע הצרפתי ז'אן שארדן, סביבות 1670


## קישורים חיצוניים

* Ingeborg Luschey-Schmeisser, הערך "" ב"אנציקלופדיה איראניקה", 1990.

## הערות שוליים

קטגוריה:איראן: אתרי מורשת עולמית
קטגוריה:אספהאן: מבנים